open-index/open-wikipedia-markdown huggingface dataset:
פסקוגל צפוני

**פסקוגל צפוני** (שם מדעי: *Phascogale pirata*) הוא מין של טורף כיס בינוני בסוג פסקוגל שאנדמי לצפון אוסטרליה. הוא תואר מדעית בשנת 1904 על ידי הזואולוג הבריטי אולדפילד תומאס בתור תת-מין של פסקוגל זנב-מברשת, והוכר כמין עצמאי בשנת 2008.

## תיאור
לפסקוגל הצפוני מבנה גוף דק וקומפקטי, ראש מחודד ואוזניים רחבות ומשולשות שגדולות יותר מהמינים האחרים בסוג. מבחינה חיצונית הוא זהה כמעט לחלוטין לפסקוגל זנב-מברשת, אך קטן ממנו. כקרובו, גם הוא מתאפיין בזנב ייחודי דמוי מברשת בקבוקית של צמח הקליסטמון. הפסקוגל הצפוני מפגין דו-צורתיות זוויגית מועטת: אורך הזכר 21 סנטימטרים ומשקלו עד 230 גרם, בעוד שאורך הנקבה 15–19 סנטימטרים ומשקלה 108–150 גרם. אצל שני הזוויגים אורך הזנב בסביבות 20 סנטימטרים.

הפרווה של הפסקוגל הצפוני בצבע אפור חיוור עד כהה, והוא נבדל מקרובו הגדול יותר בכך שכפות רגליו ופנים אוזניו בצבע לבן בוהק. בדומה לקרובו, גם הוא מתאפיין בפס שחור על המצח, טבעות לבנות סביב העיניים וחוטם ורוד. הזנב בצבע שחור מבריק.

## תפוצה וביולוגיה
הפסקוגל הצפוני אנדמי לקצה הצפוני של אזור הטריטוריה הצפונית באוסטרליה. בעבר טווח התפוצה כלל את כל ארץ ארנהם, טופ אנד, וקו החוף מול מפרץ קרפנטאריה, אולם כיום הוא מוגבל בעיקר לאזור טופ אנד (כולל חצי האי קובורג וחצי האי גוב), ומצוי בשני איים: האי מלוויל והאי פלוו המערבי. שטח התפוסה המשוער הוא בסביבות 9,000 קילומטרים רבועים. בית הגידול של הפסקוגל הצפוני מורכב מיער אקליפטוס, חורש ים-תיכוני, סבכי גפניים, ומצוקים.

הפסקוגל הצפוני הוא יונק לילי, יחידאי וטריטוריאלי. הוא מקנן על עצים חלולים, ומבלה בהם את שעות היום. עם דמדומי ערב, הפסקוגל מתעורר ויוצא לתור אחר מזונו העיקרי - חסרי חוליות. הפסקוגל מבלה את מרבית זמנו על העצים וממעט לרדת לאדמה.

ההיריון נמשך כ-30 יום, ולאחריהם הנקבה ממליטה 7–8 ולדות זעירים. הם מבלים בכיס כחודשיים ונגמלים בגיל חמישה חודשים. תוחלת החיים של המין קצרה במיוחד; הזכרים מתים לרוב בגיל שנה לאחר עונת הרבייה הראשונה שלהם עקב תשישות, והנקבות עשויות לחיות שנתיים עד שלוש שנים.

## מצב
הפסקוגל הצפוני מסווג על ידי הרשימה האדומה של IUCN במצב השימור **[[פגיע]]** (VU), מכיוון שאוכלוסייתו הכוללת קטנה מ-10,000 פרטים, והוא חווה ירידה מתמשכת במספריו. האיומים העיקריים עליו הם אובדן בית גידול למטרות חקלאות, משטרי אש לא-הולמים שמגבירים את נוכחותם של עשבים פולשים, והתפשטות חתול הבית וקרפדת הקנים הרעילה. חלק גדול מתפוצת הפסקוגל, נמצא בתוך אזורים מוגנים דוגמת הפארק הלאומי קקדו, הפארק הלאומי גרינג גונק והפארק הלאומי ליצ'פילד.

אומדן האוכלוסייה העולמי אינו ידוע, אך עשוי לכלול 2,500 פסקוגלים בלבד.

## קישורים חיצוניים

*   תמונות של פסקוגל צפוני
* מידע על פסקוגל צפוני

## הערות שוליים

קטגוריה:טקסונים שתוארו בידי אולדפילד תומאס
קטגוריה:נמיות כיס
ניב זהבי

**ניב זהבי** (נולד ב-4 בספטמבר 1976) משמש כמנחה וכרוז של אירועי ספורט מקומיים ובינלאומיים.
## ביוגרפיה
זהבי נולד וגדל בירוחם ומתגורר בכפר סבא. 
בילדותו שיחק כדורסל בקבוצת הכדורסל הפועל ירוחם, בהמשך שיחק במספר קבוצות בליגות הנמוכות עד שפרש סופית בגיל 23.
אחרי שנה באילת, שם שימש בצוות הווי של מלון עבר לתל אביב שם שיחק בהצגה נאסר א-דין בתיאטרון הבימה. באותה עת התחיל לשמש כתחביב ככרוז הפועל תל אביב בכדורסל מעונת 2003/4 עד לפירוק הקבוצה. במקביל שימש ככרוז של קבוצת הנשים של רמת השרון ובהמשך לאחר פירוק הפועל תל אביב עבד בין השאר בקבוצות: בני השרון, בני הרצליה נשים, מ.כ. הבקעה גברים והפועל חולון. החל מ-2013 משמש ככרוז של מכבי ראשון לציון כדורסל ומעונת 2019/20 משמש ככרוז של עירוני רעננה מהליגה הלאומית.

במקביל לעבודתו בקבוצות, החל מ-2010 משמש זהבי ככרוז של משחקי נבחרות ישראל בכדורסל והחל מ-2014 משמש ככרוז של משחקי נבחרת ישראל ומשחקי גמר הגביע בכדורגל. באוגוסט 2017 הנחה את טורניר אליפות אירופה בכדורסל שנערך בישראל. ובקיץ 2019 הנחה את טורניר אליפות אירופה בכדורסל לנבחרות עד גיל 20 שנערך בתל אביב ובו ניצחה נבחרת ישראל בפעם השנייה ברציפות.
בנוסף למשחקי כדורסל וכדורגל, זהבי מנחה בין השאר את משחקי חצאי גמר וגמר גביע המדינה בענפי הכדורעף, טניס, אתלטיקה וכדוריד. זהבי מזוהה בין השאר עם הנחיית המשחקים של הגילאים הצעירים כחלק מהעבודה המתמשכת שלו עם התאחדות הספורט לבתי ספר וטורנירי הסטרייטבול שהוא מנחה.
בנוסף לעבודתו ככרוז, זהבי מנחה טקסים ואירועים כדוגמת: פרס הספורט הישראלי של משרד התרבות והספורט, טקסים של ההתאחדות הישראלית לספורט נכים וטקסי זיכרון ציבורים.

## קישורים חיצוניים

## הערות שוליים

קטגוריה:עסקני ספורט ישראלים
קטגוריה:כפר סבא: אישים
קטגוריה:מנחים ישראלים
קטגוריה:ישראלים שנולדו ב-1976
קרחון וייט (וושינגטון)

**קרחון וייט** (באנגלית: **White Glacier**) הוא קרחון הממוקם על מורדותיו הצפוניים של הר טום ברכס הרי אולימפיק בשטח הפארק הלאומי אולימפיק במדינת וושינגטון שבארצות הברית.

מוצאו של הקרחון מצוי בגובה שבין 2,100 ו-2,000 מטרים מעל פני הים. מוצאו של הקרחון בבקע שמתחת לסלעי פסגת ההר. מספר מצוקים מפרידים בין חלקו המערבי של הקרחון מחלקו המזרחי.

שני חלקי הקרחון זורמים לכיוון צפון.

גובהו הממוצע של הקרחון 1,724 מטרים מעל פני הים.

בגובה של 1,500 מטרים מעל פני הים הקרחון פונה לכיוון צפון-מזרח עד קצהו של הקרחון בגובה של 1,300 מטרים מעל פני הים.

מצוקים תלולים מפרידים בין חלקו המזרחי של קרחון וייט לבין הקרקס הקרחוני של קרחון בלו, על הר אולימפוס הסמוך.

## קישורים חיצוניים
* קרחון וייט באתר הסקר הגאולוגי של ארצות הברית
* מפה טופוגרפית של קרחון וייט
* תצלומים היסטוריים של קרחון וייט
* מסלולי הליכה באזור קרחון וייט
* קרחון וייט (תצלומים) באתר summitpost

## הערות שוליים

וייט
חן אלמוג

**חן אלמוג** הוא קצין צה"ל במילואים בדרגת אלוף-משנה, אשר כיהן כמפקד עוצבת קלע דוד.

## ביוגרפיה
אלמוג התגייס לצה"ל ושובץ בחיל התותחנים. לאחר שהועלה לדרגת סא"ל מונה למפקד גדוד 334 בין השנים 2007–2009. לאחר מכן היה מפקד יחידה 5252 בין השנים 2011–2013. לאחר מכן הועלה לדרגת אל"ם ומונה למפקד עוצבת התבור, בתקופת פיקודו עבר האגד מפיקוד הצפון לפיקוד הדרום. בשנת 2016 מונה למפקד עוצבת קלע דוד וכיהן בתפקיד עד שנת 2018. לאחר מכן יצא ללימודים במכללה לביטחון לאומי.

## קישורים חיצוניים

## הערות שוליים

קטגוריה:מפקדי יחידה 5252
קטגוריה:מפקדי גדודים בחטיבה 282
קטגוריה:מפקדי עוצבת התבור
קטגוריה:מפקדי עוצבת קלע דוד
קטגוריה:אלופי-משנה בצה"ל
קטגוריה:בוגרי המכללה לביטחון לאומי
קטגוריה:ישראלים שנולדו במאה ה-20
דיזי רסקל

**דילן קוובנה מילס** (באנגלית: **Dylan Kwabena Mills**; נולד ב-18 בספטמבר 1984), ידוע בשם הבמה **דיזי רסקל** (**Dizzee Rascal**), הוא ראפר, פזמונאי ומפיק מוזיקלי בריטי.

## ביוגרפיה
מילס נולד בלונדון. אביו הניגרי נפטר כשהיה צעיר, והוא גדל בעירבו שבלונדון, במשפחה חד-הורית, על ידי אמו הגנאית פריסילה, עליה הוא אומר, "היו לי סוגיות בילדותי. הייתי אלים ומשובש. הדרך שהאמא עזרה לי הייתה למצוא לי בית ספר אחר בכל פעם שגורשתי, היא תמיד נלחמה להחזיק אותי במערכת החינוך". הוא למד בסדרה של בתי ספר במזרח לונדון וגורש מארבעה מהם.

## קריירה
בסביבות גיל 14, הפך דיזי רסקל לתקליטן חובב, תוך שהוא גם מבצע שירים כמקובל בתרבות מערכת הסאונד, ומופיע מדי פעם בתחנות רדיו פיראטיות מקומיות. בגיל שש עשרה, הוא הפיק בעצמו את הסינגל הראשון שלו, "I Luv U"', שהצליח להגיע למקום ה-5 במצעד האינדי של בריטניה. כמו כן, חתם בחברת התקליטים אקס-אל רקורדינגס. בשנת 2003 הוציא את אלבום הבכורה שלו, *Boy in da Corner*. האלבום נחל שבחים רבים ממבקרי המוזיקה, הגיע למקום ה-23 במצעד האלבומים הבריטי ואף קיבל מאיגוד תעשיית ההקלטות הבריטי את תואר הזהב. כמו כן זכה האלבום בפרס מרקיורי.

בשנת 2004 זכה רסקל בפרס NME לחדשנות. במהלך אותה השנה, הוציא את אלבום האולפן השני שלו, *Showtime*. האלבום זכה להצלחה מסחרית רבה, תוך שהגיע למקום ה-8 במצעד האלבומים הבריטי, וכן זכה לשבחים ממבקרי המוזיקה. הסינגל הראשון מתוך האלבום, "Stand Up Tall", נכלל בפסקול משחק הווידאו FIFA Street.

ביוני 2007 הוציא את אלבום האולפן השלישי שלו, *Maths + English*. האלבום הגיע למקום הראשון במצעד האלבומים העצמאיים הבריטי וזכה בתואר אלבום זהב על מכירת 100,000 עותקים.

בספטמבר 2009 הוציא את אלבום האולפן הרביעי שלו, *Tongue n' Cheek*, שכלל את הלהיטים "Dance wiv Me", "Bonkers", "Holiday" ו-"Dirtee Disco", שהגיעו למקום הראשון במצעד הסינגלים הבריטי. האלבום עצמו זכה להצלחה רבה, תוך שהגיע למקום השלישי במצעד האלבומים הבריטי ואף קיבל את תואר הפלטינה מאיגוד תעשיית ההקלטות הבריטי. כמו כן, זכה רסקל בזכות האלבום בפעם השנייה במהלך הקריירה שלו בפרס מרקיורי. בשנת 2010 זכה בפרס המוזיקה הבריטית לאמן הסולו הטוב ביותר.

בספטמבר 2013 הוציא את אלבום האולפן החמישי שלו, *The Fifth*, שכלל את הלהיט "Goin' Crazy" בשיתוף רובי ויליאמס, שהגיע למקום החמישי במצעד הסינגלים הבריטי. האלבום לא הצליח לשחזר את הצלחת קודמו, והגיע למקום ה-10 במצעד האלבומים הבריטי. ביולי 2017 הוציא את אלבום האולפן החמישי שלו, *Raskit*, שהגיע גם הוא למקום ה-10 במצעד האלבומים הבריטי וזכה לשבחים ממבקרי המוזיקה.

באחד מהשירים מאלבום זה, Ghost, נעשה סאמפל מהשיר אנשי הדממה של להקת חיל הים.

בשנת 2022 תרם את קולו לסרט האנימציית סטופ-מושן "הבית" של שירות הסטרימינג נטפליקס, בתפקיד של השוטר.

## דיסקוגרפיה
### אלבומי אולפן
* 2003: *Boy in da Corner*
* 2004: *Showtime*
* 2007: *Maths + English*
* 2009: *Tongue n' Cheek*
* 2013: *The Fifth*
* 2017: *Raskit*

### אלבומי הופעה
* 2002: *Sidewinder Live*

### מיקסטייפים
* 2012: 
* 2013: *DirteeTV.com: The Mixtape EP, Vol. 2*

### מיני-אלבומים
* 2018: *Don't Gas Me*

## קישורים חיצוניים

* 

## הערות שוליים

קטגוריה:ראפרים בריטים
קטגוריה:פזמונאים בריטים
קטגוריה:מפיקים מוזיקליים בריטים
קטגוריה:אמני XL Recordings
קטגוריה:זוכי פרס המוזיקה הבריטית
קטגוריה:זוכי פרס מרקיורי
קטגוריה:אנגלים ממוצא גנאי
קטגוריה:אנגלים ממוצא ניגרי
קטגוריה:אמני איילנד רקורדס
קטגוריה:בריטים שנולדו ב-1984
מולי סאנדן

**מולי סאנדן** (בשוודית: **Molly My Marianne Sandén**; נולדה ב-3 ביולי 1992, סטוקהולם, שוודיה) היא זמרת שוודית, שייצגה את ארצה באירוויזיון הילדים 2006 בבוקרשט, רומניה. היא אחותם הגדולה של פרידה ומימי סאנדן.

## ביוגרפיה
מולי סאנדן נולדה ב-3 ביולי 1992 בסטוקהולם. היא התחילה לשיר בגיל צעיר מאוד עם אחיותיה. סאנדן זכתה לתהילה לאחר שייצגה את ארצה בתחרות אירוויזיון הילדים 2006 עם השיר "Det finaste någon kan få" ("הטוב ביותר שיכול להיות") שהגיע למקום השלישי, למרות העובדה שמדינות סקנדינביה אחרות לא השתתפו.

בשנת 2009, השתתפה סאנדן ב-Melodifestivalen 2009, תוכנית הבחירה של נציגת שוודיה לאירוויזיון 2009 במוסקבה עם השיר "Så vill stjärnorna" ("כך רוצים הכוכבים"). בסיבוב הראשון היא הייתה אחת משמונה מועמדים שעלו היישר לגמר. עם זאת, הדברים לא הסתדרו בגמר והיא קיבלה את המקום האחרון וצברה שתי נקודות בלבד.

בשנת 2010 היא השתתפה בתוכנית הריקודים "Let`s Dance", שם בן זוגה היה הרקדן השוודי יונתן נסלונד. הזוג נשר מהתכנית ב-21 במרץ, כשהם סיימו במקום הרביעי. סאנדן דובבה את התפקיד הראשי בדיבוב השוודי של הסרט "פלונטר", שהוקרן בבכורה בשוודיה ב-14 בפברואר 2011.

בשנת 2012 היא שוב השתתפה בתחרות Melodifestival, עם השיר "Why Am I Crying", שוב עשתה את דרכה לגמר וסיימה במקום החמישי. בשנת 2016, שוב השתתפה סאנדן במלודיפסטילן עם השיר "Youniverse", שנכתב על ידה בשיתוף עם דני סאוסדו והמוזיקאי השוודי ג'ון אלכסיס. אך גם אז לא זכתה לייצר את ארצה באירוויזיון.

בשנת 2019 ביצעה את שיר הנושא לסרט "תחרות הזמר של האירוויזיון: סיפורה של Fire Saga", כאשר השיר "Volcano Man" מושר על ידי ויל פרל וסאנדן (מקאדמס, שמופיעה בסרטון, עשתה ליפ-סינק לקול שירתה של סאנדן).

## חיים אישיים
משנת 2007 עד 2012 היא יצאה עם הזמר השוודי אריק סעדה. הזמרת הודיעה על פרידתה ממנו בבלוג שלה ב-9 בינואר 2012. בזמן שהשתתפה בתחרות Melodifestival באותה שנה, היא אישרה את השמועות כי הפרידה שימשה נושא לשיר שלה "למה אני בוכה" (Why Am I Crying).

באוגוסט 2012 דווח בעמוד האישי של סאנדן בפייסבוק כי היא יוצאת עם נאיל הורני, חבר הלהקה ואן דיירקשן, אולם לאחר מכן אישרה סאנדן כי הדף שלה נפרץ ושזה לא נכון. ב-11 בפברואר 2013 הכריזו סאנדן ודני סאוסדו רשמית על מערכת היחסים האחרונה שלהם באינסטגרם ובריאיון משותף. אריק סעדה ענה על שאלות בנוגע למערכת היחסים של סאנדן עם סאוסדו בעמוד הפייסבוק שלו. ב-12 במרץ 2016 נודע כי סאנדן וסאוסדו מאורסים.

## דיסקוגרפיה
### אלבומי אולפן

### אלבומי פסקול

## קישורים חיצוניים

* 

## הערות שוליים

קטגוריה:משתתפי אירוויזיון הילדים
קטגוריה:משתתפי מלודיפסטיבלן 2009
קטגוריה:משתתפי מלודיפסטיבלן 2012
קטגוריה:משתתפי מלודיפסטיבלן 2016
קטגוריה:מדבבות שוודיות
קטגוריה:זמרות פופ שוודיות
קטגוריה:שוודיות שנולדו ב-1992
קטגוריה:שוודים שנולדו ב-1992
++J (שפת תכנות)

**++J** (או **++Visual J**) היא מימוש של תאגיד התוכנה מיקרוסופט לשפת התכנות Java, אשר הופסק. תחביר השפה, והמילים השמורות שלה זהות לאלו של Java. היא הוצגה לראשונה בשנת 1996 ופיתוחה הופסק בשנת 2004. ++J הוחלפה ב-#J וב-#C.

## ++J לעומת Java

אמנם J++ מתאימה לספציפיקציות  של שפת Java, מיקרוסופט לא מימשה פיצ'רים מסוימים שלה. יתר על כן, הוספה של callbacks ודלגייטים בשביל טיפול באירועים (Event Handling) תרמה להפיכה של J++ לשפת תכנות שונה מ-Java.

בנוסף, תשתית ששמה J/Direct סיפקה מכניזם בסיסי אשר אפשר לאפליקציות ב-J++ לא להשתמש בכלל בספריות וב-API של Java בגישה למערכת ההפעלה. כתוצאה מכך, אפליקציות ב-J++ הצליחו להשתמש ב-API של Win32 באופן יותר יעיל מיישומים ב-Java. בעקבות שינויים אלו J++ לא יכלה לרוץ תחת ערכת פיתוח התוכנה (ה-SDK) של Java, אך פרויקט Kaffe  פיתח תוספים אשר אפשרו להריץ אפליקציות ב-J++ תחת JVM - המכונה הווירטואלית של Java. עם זאת, יישומים ב-J++ היו צריכים לעבור הידור לפני ש-Kaffe היה יכול להריץ אותם וכן תוספים אלו לא היו בשימוש נרחב.

## התביעה של סאן מיקרוסיסטמס כנגד מיקרוסופט
סאן מיקרוסיסטמס, תאגיד התוכנה אשר החזיק בזכויות על פיתוח Java, העניק רישיון למיקרוסופט אשר מקנה לה את הזכות להשתמש ב-Java, אך החל ליטיגציה כנגדה בעוון הפרת סימן מסחרי. הרישיון המסחרי לשימוש ב-Java דרש מענה על ספציפיקציות, וסאן טענה שמיקרוסופט הפרה אותם. מתבוננים מסוימים בנעשה טענו כי מיקרוסופט פועלת באופן לא תחרותי. הם העירו שחוסר ההתאמה לדרישות ברישיון מצד מיקרוסופט הוא מכוון, ונעשה על מנת להאט את התקדמותה של Java והטכנולוגיה הנלווית אליה.

הכישלון של MSJVM (קיצור ל: Microsoft Java Virtual Machine) לענות על דרישות אלו היווה פקטור משמעותי בתביעה הראשונה. ב-24 בינואר 2001, הושג הסכם רחב בין מיקרוסופט לסאן אשר ביטל את כל התביעות בין שתי החברות. לפי הפשרה, על מיקרוסופט נאסר לשלב ב-J++ פיצ'רים מעבר לאלו של גרסה 1.1.4 של Java - תנאי אשר הפסיק בסופו של דבר את פיתוחה של J++.

עם זאת, מיקרוסופט הורשתה לבצע עדכוני ותיקוני אבטחה ב-MSJVM. מיקרוסופט הפסיקה לתמוך ב-MSJVM ב-31 בדצמבר 2007.

טכנולוגיית J++ שומשה לאחר מכן לזמן מה כחלק מסביבת NET. של מיקרוסופט ומשפת התכנות J# (שגם היא מבית מיקרוסופט)

## ++J (סביבת הפיתוח המשולבת)
++Visual J היה גם השם של סביבת הפיתוח המשולבת (IDE) בשביל ++J, והוא סיפק כלים ושירותים רבים על מנת לעזור למתכנתי ++J לנצל את Win32 API ).

## קישורים חיצוניים
* 
* #Visual J - באתר של מיקרוסופט
* מאפייני ++J באתר Wayback Machine

## הערות שוליים

קטגוריה:שפות תכנות
קטגוריה:מיקרוסופט
קטגוריה:סי שארפ
איגריין האמיצה

**איגריין האמיצה** (בגרמנית: **Igraine Ohnefurcht**) הוא ספר ילדים מאת הסופרת הגרמניה קורנליה פונקה.

## עלילה
איגריין ומשפחתה מתגוררים מאות שנים במצודה קטנה בשם מרגנית. לאורך ההיסטוריה ניסו אנשים לכבוש את המצודה מכיוון שברשות המשפחה ישנם סיפרי כישוף נדירים וחזקים.

הוריה של איגריין עובדים על מתנת יום ההולדת לאיגריין כשעקב טעות בכישוף הם הופכים לחזירים. כדי להחזירם לצורת אדם איגריין צריכה שערות הענק ולכן היא יוצאת למסע למציאת שערות ענק. בזמן הזה גילגלד הקוסם הרשע צר על המצודה כדי להשיג את סיפרי הכישוף.

## דמויות
* איגריין - גיבורת הספר. בת 10
* אלברט - אחיה של איגריין
* סיזיפוס - החתול המדבר של איגריין
* גילגלד - הקוסם המרושע שרוצה את ספרי הכישוף של המצודה
* האביר האומלל מהר הדמעות
* הדוכס בעל העין האחת
* גרלף - ענק
* סר לאמורק - אביה של איגריין. במשך רוב הספר הוא בצורת חזיר.
* מליסנדה - אמה של איגריין. במשך רוב הספר היא בצורת חזיר.
* רוואן חסר-הלב
* ברטם

## קישורים חיצוניים

* 
* ביקורת על הספר באתר סימניה, מאת רויטל ק.
* 

קטגוריה:ספרים גרמניים
קטגוריה:ספרי ילדים ונוער
קטגוריה:קורנליה פונקה
פלאגיה

**פלאגיה סרגייבנה טלגינה** (ברוסית: **Пелаге́я Серге́евна Теле́гина**; נולדה ב-14 ביולי 1986), המכונה בשם **פלאגיה**, היא זמרת רוסייה. שרה שירי עם מעמים שונים בשפות שונות, רומנסות וקומפוזיציות שנכתבו על ידי חברי להקתה, בעיקר בעיבודי רוק.

## חיים וקריירה
אמה של פלאגיה, סבטלנה גנאדייבנה חאנובה (Светлана Геннадьевна Ханова), לשעבר זמרת ג'אז, היא במאית תיאטרון ומדריכה לאמנויות הבמה, היא כיום מפיקה ומנהלת אמנותית של הלהקה של בתה. לא ידוע זהות אביה של פלאגיה למעט שמו הפרטי, "סרגיי". שם המשפחה חאנובה הוא שם המשפחה של בעלה האחרון של אמה. בגיל שמונה פלאגיה נכנסה לבית הספר המוזיקלי של קונסרבטוריון נובוסיבירסק. בגיל תשע זכתה בתואר "הזמרת העממית הטובה ביותר של רוסיה בשנת 1996" בתחרות טלוויזיה. ובבהיותה בת עשר חתמה על חוזה עם חברת התקליטים FeeLee והמשפחה עברה למוסקבה. בגיל 14 סיימה את לימודיה בבית הספר באמצעות התכתבות ונכנסה ללימודים באקדמיה הרוסית לאמנויות התיאטרון. סיימה את לימודיה בהצטיינות בשנת 2005.

בשנת 1997 היא שרה בקונצרט תחרות השירה ליום השנה ה-850 של מוסקבה, הייתה הזמרת היחידה ששרה בפני ראשי שלוש המדינות (ז'אק שיראק, הלמוט קוהל, בוריס ילצין) והשתתפה בתוכנית הטלוויזיה של KVN כחברה מטעם אוניברסיטת נובוסיבירסק.

ביולי 1999 הוזמנה על ידי מסטיסלאב רוסטרופוביץ' לפסטיבל מוזיקלי בצרפת לצד יבגני קיסין, ראווי שנקר ו-BB קינג. בריאיון לעיתון הצרפתי גלינה וישנבסקאיה - אשתו של רוסטרופוביץ' - כינתה אותה אז "עתיד האופרה העולמית". בשנת 2000 הרכיבה פלאגיה להקה תחת שמה.

בשנת 2009 זכתה פלאגיה בתואר "הסולנית הטובה ביותר של השנה" על פי רדיו נאשה. בינואר 2010 היא השתתפה בפרויקט "בובל" של בובי מקפרין. פלאגיה הייתה אחת מארבעת המאמנים של תוכנית הריאליטי הרוסית The Voice בעונות 1–3 ובעונה 6. כמו כן, היא הייתה אחת משלושת המאמנים של The Voice Kids בעונות 1–3, 5–6 וכן מאמנת בגרסת המבוגרים, The Voice Senior, בעונות 1–2.

במהלך טקס הפתיחה של אולימפיאדת החורף 2014 היא ביצעה את השיר העממי הרוסי "הו, לא אותו הערב" (Ой, то не вечер). לאחר לידת בתה, היא חזרה למוזיקה והשתתפה בקונצרט יום השנה של ניקולאי ראסטורגוייב, סולן להקת ליובה, שם ביצעה איתו בדואט את השיר "סוס".

## חיים אישיים
בשנת 2010 התחתנה פלאגיה עם דמיטרי יפימוביץ', במאי טלוויזיה. הם התגרשו כעבור שנתיים. בשנת 2016 התחתנה עם שחקן ההוקי הרוסי, איוואן טלגין מצסק"א מוסקבה. יש להם בת בשם טאיסיה. בדצמבר 2019 הודיעה פלאגיה באינסטגרם על פרידתה מטלגין.

## חברי להקה
* פלאגיה - שירה
* פאבל דשורה - גיטרה, קולות רקע, עיבוד
* סבטלנה חאנובה - מפיקה, מילים, עיבוד, ערבוב שמע
* דניאל אופלאצ'קין - תופים
* אלכסנדר (סניה) סאוויניך - גיטרה בס, קולות רקע
* אנטון ציפקין - ביאן (אקורדיון), קלידים
* סרגיי פולובויארינוב - במאי סאונד
## דיסקוגרפיה
* 2003 - **פלאגיה** (Пелагея)
* 2007 - **שירי עוזרת הבית** (Девушкины песни)
* 2009 - **דרייב סיבירי** (Сибирский драйв)
* 2010 - **שבילים** (Тропы)

## קישורים חיצוניים

* 

## הערות שוליים

קטגוריה:זמרות רוסיות
קטגוריה:זמרי פולק
קטגוריה:רוסיות שנולדו ב-1986
קטגוריה:רוסים שנולדו ב-1986
הפרוספקט של ויטבי

ממוזער|הפרוספקט של ויטבי מחוף התמזה, 2006
ממוזער|הפרוספקט של ויטבי, מראה מהרחוב
ממוזער|מראה פנים, 2013
**הפרוספקט של ויטבי** (באנגלית: **Prospect of Whitby**) הוא פאב היסטורי על גדת התמזה בוואפינג ברובע טאוור המלטס בלונדון. לטענת בעלי המקום, זהו מיקומו של בית המרזח העתיק ביותר על נהר התמזה, מתוארך לסביבות שנת 1520.

## היסטוריה
בית המרזח נודע בעבר בשם **"השקנאי"** ובהמשך כ"בית המרזח של השטן", בשל המוניטין המפוקפק שלו. כל שנותר מהתקופה המוקדמת ביותר של הבניין הוא רצפת האבן בת 400 השנים והפאב כולל ציפוי מהמאה ה-18 וחזית מהמאה ה-19. בפאב יש בר עליון מעוטר בחפצים ימיים רבים. בתקופות קודמות זה היה מקום מפגש עבור מלחים, מבריחים ופושעים. סר יו ווילובי הפליג מכאן בשנת 1553 בניסיון הרה אסון לגלות את המעבר הצפון-מזרחי לסין.

ב התגורר כאן השופט ג'פריס, מיוזמי מרד מונמות'. הוא גר בקרבת מקום והעתק של גרדום שתלוי ליד חלון התמזה הנציח את זכרו. הוא נרדף על ידי מתנגדים למלוכה לעיירה רמסגייט הסמוכה, נלכד ונלקח למצודת לונדון למען ביטחונו. לדברי ג'ון סטאו, זה היה "המקום הרגיל לתליית שודדי ים...". במאה ה-18 נמכר בפאב מפעל הפוקסיה הראשון בבריטניה.

נופים מהפאב שורטטו על ידי טרנר וגם וויסלר. ידוע כי הסופרים צ'ארלס דיקנס וסמיואל פיפס היו כאן.

בעקבות שרפה בראשית המאה ה-19, נבנה בית המרזח מחדש ושמו שונה ל"פרוספקט של ויטבי", על שם ספינה שעגנה בעבר ליד הפאב. הספינה נשאה פחם מניוקאסל שעל נהר הטיין ללונדון. הפרוספקט היה רשום כמבנה רשום בדצמבר 1950. הפאב עבר שיפוץ בשנת 1951 להכפלת חלל הפנים שלו. בינואר 1953 פשטו על הפאב שודדים חמושים. עם השנים בפאב ביקרו הנסיכה מרגרט והנסיך רנייה השלישי ממונקו.

בצד הנגדי של הכביש (Wapping Wall) נמצאת תחנת הכוח ההידראולית Wapping, לימים מרכז אמנות ומסעדה.

## בתרבות הפופולרית
* הפאב מופיע בקצרה בפרק של **[[על שוטים ואנשים|Only Fools and Horses]]**. כאשר הדוד אלברט נעדר בפרק אחד, דל בוי ורודני מסתובבים בלונדון ומחפשים אותו. ניקולאס לינדהרסט מוצג בסצנה אחת כיוצא מהפאב. ישנה גם סצנה מהסרט "**[[השישה ביוני]]**" משנת 1956 בכיכובם של רוברט טיילור וריצ'רד טוד, שם נראית הדמות של טיילור עם דמותה של דנה ווינטר שותה יחד במהלך מלחמת העולם השנייה בלונדון באותו פאב.
* בחוברת הקומיקס "The League of Extraordinary Gentlemen" מינה הרקר עוצרת מול הפאב ואומרת שהוא מחזיר זיכרונות, כשהיא מתייחסת לעצירתה של הספינה "דמטר" בוויטבי ברומן "דרקולה".
* הפאב מופיע גם בפרק 4 של העונה הרביעית של **[[וייטצ'אפל (סדרת טלוויזיה)|וייטצ'אפל]]**, שם מתגלה גופתו של קורבן בקו החוף של התמזה.
* הפאב מוזכר בסדרת ה-BBC **"[[טאבו (סדרת טלוויזיה)|טאבו]]"**.
* הפאב מופיע בסצנת הסיום של הסרט "משמר האלמוות", בכיכובה של שרליז ת'רון.

## קישורים חיצוניים

* מידע על הפאב, באתר Pubs.com

## הערות שוליים

קטגוריה:לונדון: אטרקציות תיירותיות
קטגוריה:המאה ה-16
רוך חוז'וב

[ממוזער|אוהדי רוך במשחק נגד [לגיה ורשה, 2009]]
**רוך חוז'וב** (בפולנית: **Ruch Chorzów**) הוא מועדון כדורגל פולני מהעיר חוז'וב. המועדון מהווה לאחד המעוטרים בפולין לאחר שזכה ב-14 אליפויות הליגה וזכה שלוש פעמים בגביע הפולני. משחק כיום בליגת המשנה הפולנית.
## היסטוריה
המועדון נוסד ב-20 באפריל 1920 בביסמרקהוט (שמו הפולני הוא חיידוקי ולקי), לימים חלק מחוז'וב. בשנת 1922 שיחק לראשונה ברמה הלאומית, בשנת 1927 הפך לאחד המועדונים שלקחו חלק בליגת הכדורגל הראשונה אי פעם.

בתקופת הכיבוש הגרמני, המועדון פורק, אם כי בפועל הוא המשיך להופיע בשם Bismarckhütter SV 99. הוקם מחדש לאחר מלחמת העולם השנייה. משנת 1948 עד 1955 הוא נקרא "Unia", אז עד 1956 - "Unia Rukh", שאחריו הוחזר השם המקורי.

הישג השיא במפעלים האירופיים הוא העפלה לרבע גמר ליגת האלופות בעונת 1974/1975. הקבוצה העפילה לשלב רבע הגמר גם בגביע אופ"א בעונת 1973/1974. בשנת 1998 העפילה לגמר גביע האינטרטוטו.

למועדון יריבות עיקרית עם מועדון גורניק זאבז'ה המכונה "הקלאסיקו של שלזיה עילית", או הדרבי של שלזיה.

## שחקנים מפורסמים
*  אולג קונונוב
*  אלכסנדר קוצ'מה
*  מרצין בשצ'ינסקי
*  אנדז'יי בונצול
*  קשישטוף וז'יחה
*  ארנסט וילימובסקי
*  דמיאן גורבסקי
*  לוקאש סורמה

## תארים
;אליפות פולין
* **זכייה (14):** 1933, 1934, 1935, 1936, 1938, 1951, 1952, 1953, 1960, 1967/68, 1973/74, 1974/1975, 1978/79, 1988/89
* **סגנות (6):** 1950, 1956, 1962/63, 1969/70, 1972/73, 2011/12
* **מקום שלישי (9):** 1937, 1948, 1954, 1955, 1967, 1983, 2000, 2010, 2014
;הגביע הפולני
* **זכייה (3):** 1951, 1974, 1996
* **גמר (6):** 1963, 1968, 1970, 1993, 2009, 2012
;גביע האינטרטוטו
* **גמר (1):** 1998

## קישורים חיצוניים

*  

קטגוריה:קבוצות כדורגל פולניות
קטגוריה:שלזיה (פרובינציה)
אתר הזיכרון למשה שרת

**אתר הזיכרון ל[[משה שרת]]** הוא אתר הנצחה לראש הממשלה השני של ישראל, הניצב ביער המגינים שבקרבת לטרון.

## האתר
האתר ממוקם במצפה בקוע, גבעה ביער בגובה של 256 מטר מעל פני הים. פסגת הגבעה היא שטח פתוח ובלתי סלול. במרכזה מתנשא עץ דקל וסביבו סדורים במעגל תשעה סלעים טבעיים, כמעין מצבות.

כתובות נקבעו על גבי צידיהם העליונים של הסלעים (במקור היו קבועים בהם תבליטים). אחת הכתובות מציינת את שנות לידתו, עלייתו לארץ ישראל ופטירתו של שרת. הכתובות האחרות מציגות תחנות עיקריות בחייו הציבוריים:
* בוגר המחזור הראשון בגימנסיה הרצליה, קצין בצבא הטורקי במלחמת העולם הראשונה
* ראש המחלקה המדינית של הסוכנות היהודית, מבוני היישוב
* מנהיג ההתנדבות לצבא הבריטי במלחמת העולם השנייה והקמת הבריגדה היהודית
* עציר בלטרון
* מנהל המאבק לקבלת תוכנית החלוקה באו"ם
* מחותמי מגילת העצמאות, שר החוץ הראשון
* ראש הממשלה
* יושב ראש ההנהלה הציונית

עצי היער מקיפים את ראש הגבעה שבה ממוקם האתר. בשולי היער בקרבת אתר הזיכרון ניצב מגדל תצפית אש הבנוי ממתכת. על המדרונות המקיפים את ראש הגבעה ממוקמים חורשה וחניון פיקניקים לזכר חללי צה"ל יצחק משאט ויונתן גוטהילף.

האתר הוקם על ידי קרן קיימת לישראל.

## קישורים חיצוניים

* טיול ביער המגינים, באתר e-ירוק

שרת, משה
קטגוריה:הנצחת משה שרת
קטגוריה:יער המגינים
שרת, משה
ורה-אלן

**ורה-אלן** (באנגלית: **Vera-Ellen**; 16 בפברואר 1921 – 30 באוגוסט 1981) הייתה שחקנית ורקדנית אמריקאית. זכורה בעיקר בקטעי ריקוד בסרטים עם ג'ין קלי, פרד אסטר, דני קיי ודונלד או'קונור.

## קורות חיים
נולדה בנורווד, אוהיו (פרבר של סינסינטי) בשם **ורה-אלן ווסטמאייר רוהה** להורים ממוצא גרמני. החלה ללמוד ריקוד בגיל 10 ובגיל 13 זכתה בתחרות לכישרונות צעירים.

ב-1939 הופיעה לראשונה בברודוויי במחזמר "חם מדי למאי" של ג'רום קרן ואוסקר המרשטיין. השתתפה בלהקת "הרוקטס" בהופעות באולם המוזיקה רדיו סיטי.

סמואל גולדווין צפה בה במחזמר "יאנקי מקונטיקט" של ריצ'רד רוג'רס ולורנץ הארט וליהק אותה בהופעת הבכורה בהוליווד בסרט "עושה הנפלאות" עם דני קיי ווירג'יניה מאיו.

היא הופיעה עם דני קיי גם בסרטים "הנער מברוקלין" ו"חג מולד לבן".

בסרטים הופיעה בעיקר כרקדנית וקול השירה שלה היה מדובב.

בטלוויזיה הופיעה בתוכניות האירוח של פרי קומו ודינה שור.

## חיים אישיים
בעלה הראשון היה הרקן רוברט הייטאואר אליו הייתה נשואה בשנים 1941–1946.

בעלה השני היה המיליונר ויקטור רוטשילד ממשפחת רוטשילד אליו הייתה נשואה בשנים 1954–1956. נולדה להם בת שמתה בגיל שלושה חודשים ממוות בעריסה. לאחר זאת פרשה מהופעות.

היא מתה בגיל 60 מסרטן השחלות.

## פילמוגרפיה חלקית
* עושה הנפלאות – 1945
* הנער מברוקלין – 1946
* שלוש נערות בכחול – 1946
* מילים ומנגינה – 1948
* יום בניו יורק – 1949
* מאושרים באהבה - (1949)
* שלוש מילים בודדות - 1950
* היפהפיה מניו יורק - (1952)
* קרא לי מאדאם – 1953
* חג מולד לבן – 1954
* בואו נשמח – 1957 (סרט אחרון)

## קישורים חיצוניים

* 

קטגוריה:אמריקאים ילידי אוהיו
קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:רקדניות אמריקאיות
קטגוריה:אמריקאיות ממוצא גרמני
קטגוריה:משפחת רוטשילד
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאיות שנפטרו ב-1981
קטגוריה:אמריקאים שנפטרו ב-1981
ליפוט

**ליפוט** (בהונגרית: **Lipót**) הוא כפר במחוז גיור-מושון-שופרון, שבצפון-מערב הונגריה.

## יהודי ליפוט
בליפוט חיו יהודים בתקופות זמן שונות.

## קישורים חיצוניים

*  

## הערות שוליים

קטגוריה:הונגריה: כפרים
בית ספר טכנולוגי - עמל אנרג'י-טק חברת החשמל

ממוזער|בית הספר הטכנולוגי עמל אנרג'יטק חברת החשמל
בית ספר תיכון עמל אנרג'י-טק, הוא בית ספר טכנולוגי לאנרגיה, חשמל וסביבה בשיתוף קבוצת "עמל", חברת החשמל ובפיקוח משרד העבודה, הרווחה והשירותים החברתיים ופועל בקריית ההדרכה הארצית לחשמל, אנרגיה וסביבה של חברת החשמל בחוות חפציבה בחדרה.
ממוזער|תלמידים במעבדה בבית הספר

## רקע היסטורי
בית הספר התיכון הטכנולוגי עמל אנרג'יטק הוקם בשנת הלימודים תשע"ח 2018 כבית ספר צומח, עם אוריינטציה לתחום האנרגיה, החשמל והסביבה על מנת לתת לבוגריו את הידע והכלים הנדרשים להשתלב כעובדים בתעשייה ובחברת החשמל.

היסודות להקמת בית הספר הונחו באמצע שנות השישים, כאשר חברת החשמל הפעילה שני בתי ספר מקצועיים, האחד, בשיתוף עם עיריית חיפה, והשני, בשיתוף עם עירית תל אביב. בתי הספר הללו פעלו עד אמצע שנות השבעים ורבים מבוגריהם השתלבו בתפקידים שונים בחברה.

בשנת הלימודים תש"פ למדו בבית הספר 124 תלמידים בכיתות י' – יב' וזו השנה הראשונה בה סיימו את הלימודים בוגרי המחזור הראשון של בית הספר.
[ממוזער|אלוף במיל. [יפתח רון-טל בטקס פתיחת בית הספר]]

## מגמות לימוד
בית הספר מציע מסלולי לימוד משולבים לתעודה טכנולוגית הכוללת היבחנות במבחני בגרות במקצועות הליבה ובתחום המקצועי, וכן תעודות הסמכה מקצועיות המוכרות מטעם חברת החשמל ותעודת מקצוע רשמית מטעם משרד העבודה. הלימודים מתקיימים בכיתות קטנות בהוראת מורים מרשת עמל ומדריכים מקצועיים (מהנדסים) מחברת החשמל.

### מגמת מערכות מיכון תעשייתיות (אחזקה מכנית)

המגמה מציעה לימודים של מערכות מיכון תעשייתיות ומקנה ידע עיוני ומעשי באחזקה מכנית של מפעלים תעשייתיים בדגש על מפעלים לייצור אנרגיה. הלימודים כוללים מכניקה, אוטומציה, גז טבעי, שרטוט והדפסה בתלת מימד, רובוטיקה, מסגרות, ריתוך ומקצועות נוספים הדרושים להכשרה לעבודה בתחום התחזוקה המכנית. התלמידים רוכשים תעודות מקצוע מטעם משרד העבודה בתחומים אלו.

### מגמת חשמל
הלימודים במגמת חשמל כוללים נושאים כמו חשמל ביתי, חשמל תעשייתי, בית חכם, אנרגיות ירוקות ועוד, ובסיומם התלמידים נבחנים לקראת קבלת תעודת חשמלאי מוסמך מטעם משרד העבודה, ולאחר צבירת ניסיון מעשי, רכישת רישיון חשמלאי מתאים לעבודות תכנון, התקנה, פיקוח ואחזקה של מתקנים ורשתות חשמל, לרבות בדיקות ותיקונים.

## ראו גם
*בית ספר מקצועי
*חינוך בישראל

## קישורים חיצוניים
* 
* 
* כתבה ביישומון החדשות חמ"ל
* כתבה באתר השבוע בחדרה
* דוח קיימות תאגידית של חברת החשמל לשנת 2018
* הפיקוח המקצועי פדגוגי במשרד העבודה
* דוח מרכז טאוב לחקר המדיניות החברתית בישראל - החינוך הטכנולוגי מקצועי: מגמות והתפתחות בשנים 2006 - 2014
* מבט על החינוך הטכנולוגי-מקצועי: מוגש לוועדת החינוך התרבות והספורט בדצמבר 2018

## הערות שוליים

קטגוריה:בתי ספר תיכוניים בישראל
קטגוריה:חברת החשמל לישראל
קטגוריה:עמל
Hupigon

**הפיגון** (באנגלית: **Hupigon**; מוכר גם בשם: **Graftor**) הוא סוס טרויאני המשמש כדלת אחורית ומיועד למערכת ההפעלה חלונות, לינוקס ו-IOS.

התוכנה מנסה לחדור למחשב תוך התחזות לתמימה, לאחר ההדבקה הראשונית מאפשרת לתוקף חיצוני להשתלט על מחשבו של הקורבן ולבצע פעולות בשמו.

מטרתה העיקרית היא להדביק כמה שיותר מחשבים, לחבר אותם אל שרת שליטה ובקרה (C&C) ולהעביר אליו נתונים רגישים.

הנוזקה התגלתה לראשונה בשנת 2008 בעקבות מחקר שנערך על ידי מעבדות קספרסקי.

## ניטור ומיגור

## קישורים חיצוניים
* ניתוח של הסוס הטרויאני הפיגון, באתר Virustotal
* ניתוח של הסוס הטרויאני הפיגון, באתר Microsoft
* ניתוח של הסוס הטרויאני הפיגון, באתר Fireeye

## הערות שוליים

קטגוריה:תוכנות זדוניות
קטגוריה:בוטנטים
רנו פרימהקטר

**רנו פרימהקטר** (בצרפתית: **Renault Primaquatre**) היא מכונית משפחתית מתוצרת יצרנית כלי הרכב הצרפתית רנו, אשר יוצרה בין השנים 1941–1931 בצרפת.

## תצורות

* 4 דלתות - סדאן
* 2 דלתות - קבריולה רודסטר 3 / 2 נוסעים
* 2 דלתות - קבריולה 5 / 4 נוסעים

## דורות "רנו פרימהקטר"
* דור ראשון - יוצר בין השנים 1931–1935
* דור שני - יוצר בין השנים 191–1936

## דגמי "רנו פרימהקטר"

* "KZ6" - שנת 1931
* "KZ8" - שנת 1932
* "KZ10" - שנת 1933
* "KZ18" - שנת 1934
* "KZ24" - שנת 1935
* "ACL1" - שנת 1936
* "ACL2" - שנת 1937
* "BDF1" - שנת 1938
* "BDF2" - שנת 1939
* "BDS1" - שנת 1940
* "BDS2" - שנת 1941

## גלריה

קובץ:Renault Primaquatre cabriolet.jpg | "רנו פרימהקטר" דגם "ACL 1" - קבריולה רודסטר, 3 מושבים
קובץ:Renault Primaquare roadster 2.jpg | "רנו פרימהקטר" דגם "ACL 1" - קבריולה רודסטר, 3 מושבים
קובץ:1937 Renault ACL2 PrimaQuatre (Prima 4) at the Musée Automobile de Vendée pic-2.JPG | "רנו פרימהקטר" דגם "ACL 2", שנת 1937
קובץ:Renault Primaquatre 01.jpg | "רנו פרימהקטר", דגם "ACL 2"
קובץ:Renault Primaquatre 02.jpg | "רנו פרימהקטר", דגם "ACL 2"
קובץ:1937 Renault ACL2 PrimaQuatre (Prima 4) at the Musée Automobile de Vendée pic-1.JPG | "רנו פרימהקטר" שנת 1937
קובץ:Bourguiba à Mahdia au début des années 1950.jpg | "רנו פרימהקטר" דגם "BDS 2" (צולם בשנת 1950)
קובץ:Renault Primaquatre (Type KZ 10) Limousine 1932.JPG | "רנו פרימהקטר" דגם "KZ 10", שנת 1932
קובץ:Renaultprimaquatre 6-05-2007 10-38-06.jpg | "רנו פרימהקטר" דגם "KZ 10"
קובץ:Renault Primaquatre c.1936-39 (16284574620).jpg | "רנו פרימהקטר", דור שני - קבריולה רודסטר
קובץ:Renault Primaquatre c.1936-39 (16284303268).jpg | "רנו פרימהקטר", דור שני - קבריולה רודסטר


## ראו גם
* רנו NN
* רנו מונאקטר

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:מכוניות קבריולה
פרימהקטר
קטגוריה:דגמי מכוניות שהושקו ב-1931
קטגוריה:מכוניות צרפתיות
רסיסים (שיר של רביב כנר)

**רסיסים** הוא סינגל הבכורה מאלבום הבכורה של הזמר הישראלי רביב כנר "רסיסים", שיצא לאור ב-16 ביולי 2020. ב-17 באוגוסט 2020 עלה לערוץ היוטיוב של רביב כנר דואט בגרסה אקוסטית של השיר יחד עם קרן פלס. השיר הוכתר כשיר השנה לשנת ה'תשפ"א במצעד הפזמונים של ynet ורדיו תל אביב והגיע למקום השני במצעד של כאן גימל וגם במצעד של וואלה וגלגלצ.

## רקע וכתיבה
בצאת הסינגל סיפר כנר על החיבור ליוצרי השיר: "זה היה ברגע אחד. חיבור של כמה עולמות. קרן, מתן ואבי יחד איתי. הכל קרה מאוד מהר. הכרתי יוצרים מדהימים שקלעו בול לתחושות, לרגשות, ולמחשבות שעוברות לי בראש. "רסיסים" הוא שיר שמתאר סיטואציות שקרו לי, ויחד עם זאת כל אחד יכול להתחבר אליו מהזווית שלו".

השיר נכתב על מבצע צוק איתן בו שירת כנר ואיבד ארבעה מחבריו.

## הצלחה
השיר זכה להצלחה רבה. במצעד הרשמי של גלגלצ שהה השיר במקום הראשון במשך 13 שבועות, מתוכם שבעה רצופים. זהו ההישג הרביעי בטיבו בתולדות מצעדי התחנה, אחרי "הללויה" של חלב ודבש (16 שבועות) ו"אבניבי" של יזהר כהן (15 שבועות), ואפס מאמץ (14 שבועות). במצעד השנתי לשנת תשפ"א שנערך בתחנה, הגיע השיר למקום השני. בנוסף, הוא הגיע למקום הרביעי במצעד השבועי של מדיה פורסט. במצעד הישראלי השבועי של ספוטיפיי, הגיע השיר בשיאו למקום הראשון. נכון לספטמבר 2025 לשיר יש למעלה מ-44 מיליון צפיות ביוטיוב.

## רשימת השמעה

## מצעדים
### מצעדים שבועיים

### מצעדים שנתיים

## הפקה

## וידאו קליפ

## קישורים חיצוניים

* רסיסים באתר דיזר
* רביב כנר כבש כל מצעד וריגש מדינה שלמה באתר מאקו
* 
* לדף השיר באתר הספרייה הלאומית

## הערות שוליים

קטגוריה:שירי 2020
קטגוריה:סינגלי בכורה מ-2020
קטגוריה:שירי רביב כנר
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי קרן פלס
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:שירי מבצע צוק איתן
קטגוריה:סינגלים שהגיעו למקום הראשון במצעד הרשמי של גלגלצ
שי פרי

**שי פרי** הוא קצין בצה"ל בדרגת אלוף-משנה, אשר כיהן כמפקד עוצבת הרעם ויחידה 5252.

## ביוגרפיה
פרי התגייס לצה"ל ושובץ בחיל התותחנים. בהמשך מונה למפקד סיוע אש אוגדת עזה בשנת 2009 מונה למפקד יחידה 5252 וכיהן בתפקיד עד שנת 2011. לאחר מכן מונה לסגן מפקד עוצבת עמוד האש. בהמשך הועלה לדרגת אל"ם ומונה בשנת 2014 למפקדה האחרון של עוצבת הרעם שנסגרה בשנת 2016.

## הערות שוליים

קטגוריה:מפקדי יחידה 5252
קטגוריה:בוגרי תיכון אזורי הרצוג בית חשמונאי
קטגוריה:אלופי-משנה בצה"ל
קטגוריה:בוגרי אוניברסיטת בן-גוריון בנגב
קטגוריה:מפקדי אגד ארטילרי 219
קטגוריה:ישראלים שנולדו במאה ה-20
איתן ארד

**איתן ארד** הוא קצין בצה"ל בדרגת אלוף-משנה, אשר כיהן כמפקד עוצבת הרעם ויחידה 5252.

## ביוגרפיה
ארד התגייס לצה"ל ושובץ בחיל התותחנים. בשנים 1999–2001 פיקד על גדוד 334. בשנת 2002 מונה למפקד יחידה 5252 וכיהן בתפקיד עד שנת 2005. בהמשך הועלה לדרגת אל"ם ומונה בשנת 2005 למפקד עוצבת הרעם ארד הוביל את האגד במהלך מלחמת לבנון השנייה הוא סיים את תפקידו 2008. לאחר מכן מונה למפקד צוות במכללה לביטחון לאומי.

קטגוריה:מפקדי יחידה 5252
קטגוריה:אלופי-משנה בצה"ל
קטגוריה:מפקדי גדודים בחטיבה 282
קטגוריה:מפקדי אגד ארטילרי 219
קטגוריה:ישראלים שנולדו במאה ה-20
העיקר זה המוזיקה

**העיקר זה המוזיקה** הוא אלבום הופעה של הזמר-יוצר הישראלי יוני רכטר שיצא לאור בשנת 2012. האלבום מתעד את המופע "העיקר זה המוזיקה" שהיה חלק מפסטיבל הפסנתר בשנת 2010.

לחני האלבום, העיבודים וניהולו המוזיקלי כולו של יוני רכטר שגם שר בחלק גדול מן השירים במופע.

## רשימת שירים
### תקליטור 1

### תקליטור 2

## משתתפי האלבום
* שירה - מקהלת עדי, נתנאלה, אלי דג'יברי, איתי פרל, נעה לוי, יעל נחשון, יעל צבי, רונה קינן, יהודית רביץ, שלומי שבן, יוני רכטר
* פסנתר, קלידים, עיבודים, הפקה מוזיקלית - יוני רכטר
* גיטרה חשמלית - אהרוני בנארי
* קונטרבס וגיטרה בס - יוראי אורון
* תופים - טל כהן
* גיטרה אקוסטית - איתי פרל
* סקסופון - אלי דג'יברי
* רביעיית כלי מיתר - צביקה פלסר (צ'לו), יעל ברולסקי וחן שנהר (כינורות), עמית לנדאו (ויולה)
* פסנתר ואקורדיון - שלומי שבן

## קרדיטים
* הפקה והפצה - התו השמיני
* הפקה בפועל - אילנית חלימי-זנגביל
* עיצוב אלבום - סטודיו לי ותמר
* צילום תמונות מופע - אורית פניני
* ייעוץ לשון והגהה - סמדר כהן
* ייעוץ אומנותי למופע - מיקי גורביץ
* טכנאי סאונד - חגי בר
* תאורה - שקד באום
* הגברה ותאורה - סינקופה 2002 בע"מ
* טכנאי הקלטה - קובי חמוד, סינקופה
* הוקלט בפסטיבל הפסנתר 2010

## קישורים חיצוניים
* העיקר זה המוזיקה, באתר של יוני רכטר
* העיקר זה המוזיקה, באתר Discogs

קטגוריה:אלבומי הופעה בעברית
קטגוריה:אלבומי חברת התו השמיני
האלבומים המקוריים (אלבום של יוני רכטר)

**האלבומים המקוריים - יוני רכטר** הוא מארז תקליטורים (אנתולוגיה) של הזמר יוני רכטר, שיצא בשנת 2013 על ידי חברת NMC.

## תכולת המארז
האלבומים הכלולים במלואם במארז לפי סדר כרונולוגי:
# **[[אגדה בחולות]]** (1979) (אורך: 34:58) - יצירה שכתב יוני רכטר ב-1979 למופע של להקת המחול 'ענבל', המתארת את סיפורה של העיר תל אביב מראשיתה. מלבד הקטעים האינסטרומנטליים באלבום, יש בו גם שלושה שירים: 'נמה יפו', 'ילדי ההפקר' ו'הילד ניסים' (שני השירים האחרונים הוקלטו מאוחר יותר על ידי אריק איינשטיין).
# **[[ממש עכשיו - מנגנים יוני רכטר]]** (1991) (אורך: 1:00:20) - אלבום ג'אז אינסטרומנטלי ברובו של רכטר שיצא ב-1991 והיה קשה להשיגו בשוק.
# **[[מחשבות ואפשרויות]]** (1995) (אורך: 51:07) - האלבום השני של רכטר ועלי מוהר, השירים הבולטים: "כל עוד", "אהובתי היחידה", "אל תמהר", "שוב ושוב".
# **[[עוד סיפור]]** (2002) (אורך: 53:57) - אלבום הסולו הרביעי של רכטר משנת 2002. הוא מחולק לשלושה פרקים ואפילוג, ומכאן גם שמו (בנוי כמו סיפור). השירים הבולטים: "מחשבות של אהבה", "במקום כל זה", "הדרך אליה", "ולמות".

## קישורים חיצוניים

*המארז באתר "מוזיקה ישראלית"
*המארז באתר "דיסק סנטר"

קטגוריה:אלבומי יוני רכטר
קטגוריה:אלבומי אוסף בעברית
קטגוריה:אלבומי חברת NMC יונייטד אנטרטיינמנט
איתי גדסי

**איתי גדסי **(נולד ב-6 בפברואר 1986) הוא איש תקשורת חרדי ישראלי, משמש כיום בתפקיד ראש המטה של הראשון לציון והרב הראשי לישראל הרב דוד יוסף. קודם לכן שימש ככתב ופרשן פוליטי ברדיו קול חי, ומגיש תוכניות אקטואליה ברדיו.

## ביוגרפיה
גדסי נולד וגדל בבני ברק, למד בישיבת ברכת אפרים, ולאחר מכן בישיבת פוניבז' בבני ברק.

בעל תואר ראשון במשפטים מהקריה האקדמית אונו. בינואר 2023 הוסמך כעורך דין. במרץ 2024 מונה ליו"ר ועדת משפט ותקשורת בלשכת עורכי הדין.

## קריירה
את דרכו התקשורתית החל ב-2007 ככתב מוניציפלי ברשת קו עיתונות, בה סיקר את הרשויות החרדיות ואת העיר בני ברק. וכן כמגיש פינות ברדיו קול חי, וכפרשן בקווי הנייעס החרדים.

ב-2009 מונה לדובר עיריית אלעד.

ב-2011 התגייס לצה"ל ושירת בדובר צה"ל כמש"ק-דוברות לענייני שירות חרדים בצה"ל.

בשנת 2013 חזר גדסי לרשת "קו עיתונות", שם שימש כעיתונאי ועורך משנה של הרשת וכעורך האתר כל הזמן. גדסי סיקר עבור העיתון את הבחירות המקומיות ברשויות המקומיות בטור שבועי "זירה מקומית".

ב-2015 החל את עבודתו ככתב ופרשן פוליטי ברדיו קול חי, וכמגיש תוכניות אקטואליה. במהלך מערכות הבחירות לכנסת הגיש גדסי תוכנית בחירות לצד הזמר ישי לפידות. גדסי גם משמש כפרשן קבוע בקו הסקופים.

בשנת 2024 עם כניסת הראשון לציון הרב דוד יוסף לתפקיד הרב הראשי לישראל והראשון לציון, מונה לשמש כראש המטה שלו. לצורך כך הוא פרש מעבודתו ברדיו קול חי.

## חיים אישיים
גדסי נשוי ואב לשישה. מתגורר בבני ברק.

## קישורים חיצוניים

* 
* 
* 
* איתי גדסי, גילויים חדשים על מבצע "אבק דרכים" – ניסיון הפיגוע ב'ניצנים', באתר כל הזמן
* דוד קליגר, המירוץ לבחירות: איתי גדסי וישי לפידות בתוכנית חדשה, באתר קול חי
* 

## הערות שוליים

קטגוריה:עיתונאים חרדים ישראלים
קטגוריה:סגל רדיו קול חי
קטגוריה:פרשנים פוליטיים ישראלים
קטגוריה:כתבים פרלמנטריים ישראלים
קטגוריה:בני ברק: אישים
קטגוריה:עיתונאי קווי הנייעס
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1986
Watermelon Sugar

**Watermelon Sugar** (בעברית: **סוכר אבטיח**) הוא סינגל שהוקלט על ידי הזמר האנגלי הארי סטיילס, מתוך האלבום *[[Fine Line]]*. השיר יצא לאור ב-15 במאי 2020, כסינגל הרביעי מתוך האלבום, על ידי חברת התקליטים קולומביה רקורדס. השיר זכה בפרס גראמי לביצוע סולו הפופ הטוב ביותר לשנת 2021.

## רקע וכתיבה
השיר נכתב על ידי הארי סטיילס, מיטץ' רולנד, טיילר ג'ונסון וקיד הרפון והופק על ידי ג'ונסון וקיד הרפון. השיר מכיל בתוכו את סגנונות הרוק, הפאנק-פופ, והאינדי פופ, ומשלב בתוכו אלמנטים של מוזיקת נשמה משנות השבעים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור למעלה ממיליארד השמעות, נכון לינואר 2021.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של סטיילס ב-18 במאי 2020. נכון למרץ 2021, מונה הצפיות של הקליפ עומד על כ-200 מיליון.

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי 2019
קטגוריה:סינגלים מ-2020
קטגוריה:שירי הארי סטיילס
קטגוריה:שירים באנגלית
קטגוריה:שירים שנכתבו על ידי הארי סטיילס
קטגוריה:שירים שנכתבו על ידי קיד הרפון
קטגוריה:שירים על מזון ושתייה
קטגוריה:שירים על מיניות
קטגוריה:שירי פאנק (Funk)
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:זוכי פרס המוזיקה הבריטית
קטגוריה:שירי פלטינה בארגנטינה
קטגוריה:שירי פלטינה מרובעת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:שירי יהלום בברזיל
קטגוריה:סינגלים בהוצאת קולומביה רקורדס
1700 ברוסיה

**שנת 1700 ב[[רוסיה]]** היא השנה ה-153 לקיומה של רוסיה הצארית והשנה ה-18 לשלטונו של פיוטר הראשון והשנה הרביעית לשלטונו הבלעדי, לאחר מות איוואן החמישי, ארבע שנים קודם לכן.
## מנהיגים
* מונרך - פיוטר הראשון
## אירועים
* 1 בינואר – רוסיה התחילה להשתמש בלוח היוליאני
* 12 בפברואר – נפתחת המלחמה הצפונית הגדולה עם פלישה משולבת לשוודיה, גרמניה ולטביה של כוחות דנמרק ופולין/סקסוניה. שוודיה משתלטת על הים הבלטי ומחזיקה בשטחי פינלנד, אסטוניה, לטביה וחלקים מצפון גרמניה. פיוטר הראשון נכנס לברית עם מלך פרדריק הרביעי מדנמרק ומלך פולין, אוגוסטוס השני. שליט שוודיה הוא קרל השנים-עשר.
* 13 ביולי - הסכם קונסטנטינופול, רוסיה הצארית שוחרר מתשלום המענק השנתי לחאנות קרים, ששולם מאז כיבוש מוסקבה על ידי אורדת הזהב.
* 18 באוגוסט – נחתם הסכם טראוונדל בין האימפריה השוודית, דנמרק–נורווגיה והולשטיין-גותורפ בטראוונדל. באותו יום אוגוסטוס השני ופיוטר הראשון מכריזים מלחמה על שוודיה.
* 30 בנובמבר - קרב נארווה, קרב במלחמת הצפון הגדולה בו הובס כוח מצור רוסי על ידי כח עזר שוודי בן 8,000 חיילים בפיקודו של קרל ה-12.
## נולדו
* אנסטסיה טרובצקאיה, אשת חצר (מתה בשנת 1755)
## נפטרו
* 12 בפברואר – אלכסיי שיין, מדינאי (יליד 1662)
* 16 באוקטובר – הפטריארך אדריאן, מנהיג הכנסייה האורתודוקסית הרוסית (יליד 1627)
## קישורים חיצוניים

קטגוריה:1700 ברוסיה
רוסיה
בית הספר המוסקבאי למתמטיקה וניווט

[ממוזער|[מגדל סוחארב, מוסקבה.]]
**בית הספר המוסקבאי למתמטיקה וניווט** (ברוסית: **Школа математических и навигацких наук**) היה מוסד השכלה רוסי שנוסד על ידי פיוטר הגדול בשנת 1701. היה ממוקם במגדל סוחארב והעניק השכלה טכנית ראשונה וחלק גדול מתוכנית הלימודים שלו הוקדשה להכשרת מלחים, מהנדסים, וקרטוגרפים כדי לתמוך בחיל הים והצבא המתרחב של פיוטר לרבות חיל ההנדסה של צבא רוסיה.

הקמת בית הספר בישרה את כינונה של המערכת המודרנית לחינוך טכני ברוסיה. בשנת 1712, שיעורי התותחנים ושיעורי ההנדסה הועברו לפטרבורג כדי להקים את בית הספר להנדסה ובית הספר לתותחנים.

אברם פטרוביץ' גניבל היה ראש בית הספר להנדסה הראשון. בשנת 1715 הועברו שיעורי הניווט לפטרבורג כדי להקים בה את האקדמיה הימית.

בית הספר נסגר בשנת 1752.

כמה מוסדות חינוך מודרניים טוענים להמשכיות עם בית הספר למתמטיקה וניווט במוסקבה, כולל האקדמיה הימית על שם קוזנצוב, האוניברסיטה להנדסה צבאית וטכנית ואקדמיית מיכאילובסקאיה לארטילריה.

## הערות שוליים

קטגוריה:מוסקבה: אוניברסיטאות ומכללות
קטגוריה:בתי ספר ימיים
קטגוריה:1701 ברוסיה
מבצע קלריון

**מבצע קלריון** (**Operation Clarion**; 22–23 בפברואר 1945) היה מסע הפצצות אסטרטגיות נרחב של בעלות הברית במהלך מלחמת העולם השנייה, בו הותקפו 200 יעדי תחבורה ותעשייה, וכן צמתי תקשורת גרמניים. מבצע קלריון היה הכנה ל"מבצע ממשי" ול"מבצע רימון", שני מבצעים שהיו חלק מהפעולות המקדימות לקראת פלישת בעלות הברית המערביות לגרמניה.

3,500 מפציצים וכמעט 5,000 לוחמים תקפו יעדים ברחבי גרמניה במאמץ להשמיד את אמצעי תחבורה. המטרות כללו "תחנות רכבת, דוברות, רציפים וגשרים", וכן מפעלים של התעשייה הצבאית, בין היתר באיברלינגן.

## הערות שוליים

קטגוריה:ההפצצות האסטרטגיות במלחמת העולם השנייה
קטגוריה:1945 בגרמניה
קטגוריה:חיל האוויר המלכותי: קרבות ומבצעים במלחמת העולם השנייה
קטגוריה:חילות האוויר של צבא ארצות הברית: קרבות ומבצעים במלחמת העולם השנייה
1701 ברוסיה

ממוזער| מבצרי נובגורוד, בשנת 1701. 
שנת **1701 ב[[רוסיה]]** היא השנה ה-19 לשלטונו של פיוטר הראשון והחמישית לשלטונו הבלעדי.

## מנהיגים
* מונרך - פיוטר הראשון

## אירועים
* 14 בינואר – הקמת בית הספר המוסקבאי למתמטיקה וניווט.
* 23 בינואר – במסגרת השנה השנייה ל, מתרחש קרב פצ'ורה, הצבא השוודי בסיוע 2,100 איש וכאלפיים איכרים בפיוקודו של יאקוב ספנס מביסים כוח רוסי של כ-6,000 איש, סמול לכפר פיצ'ורי.
* 23 ביוני – פיוטר הראשון חותם על צו לפירוק המשרד לענייני זרים (Иноземский приказ) שהיה קיים משנת 1623 ועסק בענייני זרים שהועסקו על ידי הצבא הרוסי. סמכויותיו הועברו לידי משרד הצבא.
* 15 בספטמבר – קרב ראוג: השוודים מביסים כוח רוסי בפיקודו של בוריס שרמטייב, שהיה מוצב בראוג, ליבוניה.

### ללא תאריכים
* הקמת מכון הצי הפטרבורגי

## קישורים חיצוניים

*
ארט היימן

**ארתור ברוס "ארט" היימן** (באנגלית: **Arthur Bruce "Art" Heyman**; 24 ביוני 1941 – 27 באוגוסט 2012) היה כדורסלן יהודי אמריקאי, אשר שיחק בליגות ה-NBA וה-ABA בין השנים 1963–1970. נבחר בבחירה הראשונה של דראפט ה-NBA 1963, אולם שיחק בליגה במשך כשנתיים וחצי בלבד בטרם עבר לשחק ב-ABA. ממוצעיו הכוללים לאורך 6 עונותיו בשתי הליגות הם 13.0 נקודות, 4.7 ריבאונדים ו-2.8 אסיסטים למשחק.

## קריירת מכללות
היימן נולד בעיר ניו יורק, ובין השנים 1959–1963 למד ושיחק באוניברסיטת דיוק. במהלך משחק מול אוניברסיטת קרוליינה הצפונית בפברואר 1961, התקוטט עם שחקני היריבה לארי בראון ודוני ולש, ולאחר המשחק שלושת השחקנים הושעו על ידי ליגת המכללות עד לסיום עונת 1960/1961. על אף השעייתו, נבחר היימן לחמישיית העונה של מחוז ACC, הודות לממוצעיו המרשימים שעמדו על 25.2 נקודות ו-10.9 ריבאונדים למשחק.

בעונת 1962/1963 הוביל את הקבוצה, יחד עם ג'ק מולינאס, להעפלתה הראשונה אי פעם לשלב פיינל פור טורניר אליפות המכללות, עם ממוצעים של 24.9 נקודות ו-10.8 ריבאונדים למשחק. במשחק חצי הגמר מול אוניברסיטת לויולה קלע 29 נקודות, אך ה"בלו דבילס" הפסידו מול האלופה שבדרך בתוצאה 75–94. בסיום העונה זכה היימן בפרס אוסקר רוברטסון ובפרסי "השחקן המצטיין של ליגת המכללות" מטעם ה-Associated Press וה-Sporting News, אשר היו הפרסים היוקרתיים ביותר עד להצגת פרס נייסמית' ופרס ג'ון אר. וודן. לאורך קריירת המכללות קלע היימן 1,984 נקודות בסך הכול, אשר הציבו אותו באותה העת במקום הראשון בתולדות הבלו דבילס.

## קריירת משחק מקצועית
בדראפט ה-NBA 1963 נבחר היימן בבחירה הראשונה, על ידי ניו יורק ניקס. בעונתו הראשונה ב-NBA הציג יכולת טובה עם ממוצע של 15.4 נקודות למשחק, ואף נבחר לחמישיית הרוקיז של העונה, אך קבוצתו סיימה עם מאזן הניצחונות הגרוע ביותר בליגה; 22–58. בעונה העוקבת שימש כשחקן ספסל, ותרם 5.7 נקודות למשחק בלבד.

בעונת  שותף ב-17 משחקים בסך הכול, במדי סינסינטי רויאלס ופילדלפיה 76', בטרם עזב את ה-NBA.

בעונת 1966/1967 שיחק בקבוצות "וילמינגטון בלו בומרס" מ"ליגת ה-ABL" ו"הרטפורד קפיטולס" מליגת ה-EPBL.

בקיץ 1967 החל לשחק עבור ניו ג'רזי אמריקנס מליגת ה-ABA, ובהמשך אותה עונה עבר לפיטסבורג פייפרס. בפלייאוף 1968 קלע 19.7 נקודות בממוצע למשחק, והוביל את הפייפרס, לצדם של קוני הוקינס וצ'ארלס ויליאמס, לזכייה באליפות עונת הבכורה של ה-ABA. בסיום עונת 1969/1970 פרש היימן ממשחק, בגיל 28.

ב-27 באוגוסט 2012 נפטר היימן בעיר קלרמונט שבפלורידה, בגיל 71.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כדורסלנים אמריקאים
קטגוריה:כדורסלנים יהודים אמריקאים
קטגוריה:שחקנים יהודים ב-NBA
קטגוריה:ניו יורק: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני סינסינטי רויאלס
קטגוריה:כדורסלני פילדלפיה 76'
קטגוריה:כדורסלני ניו יורק נטס
קטגוריה:כדורסלני ליגת ה-ABA
קטגוריה:אמריקאים שנולדו ב-1941
קטגוריה:אמריקאים שנפטרו ב-2012
מכון הצי הפטרבורגי

שמאל|ממוזער|344x344 פיקסלים|<center>מכון הצי הפטרבורגי</center>
שמאל|ממוזער|340x340 פיקסלים|<center>מכון הצי הפטרבורגי</center>
**מכון הצי הפטרבורגי** (ברוסית: **Морской корпус Петра Великого — Санкт-Петербургский военно-морской институт**; רשמית: "הקורפוס הימי של פיוטר הגדול - מכון הצי הפטרבורגי") הוא העתיק מבין בתי הספר של הצי הרוסי. ממוקם בסנקט פטרבורג ונוסד על ידי פיוטר הגדול בשנת 1701 ומהווה בית ספר לקציני חיל הים.

מוצאו של המכון מבית הספר המוסקבאי למתמטיקה וניווט, שנוסד בשנת 1701 על ידי פיוטר הגדול, במגדל סוחארב במוסקבה. לאחר שנבנתה העיר פטרבורג, בית הספר הועתק לשם. לימים התארגן בית הספר כחיל הצוערים הימי. לאחר המהפכה הרוסית בשנת 1917, שמו שונה בסופו של דבר לבית הספר הימי הגבוה על שם מיכאיל פרונזה. כיום, המוסד נקרא "הקורפוס הימי של פיוטר הגדול - מכון הצי הפטרבורגי".
## שמות
* 1701–1752 - בית הספר למתמטיקה וניווט, מוסקבה
* 1715–1752 - האקדמיה למשמר הימי, פטרבורג
* 1752–1802 - חיל הצוערים הצבאי, פטרבורג (1771–1796 - קרונשטאדט)
* 1802–1867 - חיל הצוערים, פטרבורג
* 1867–1891 - בית הספר הימי, פטרבורג
* 1891–1906 - חיל הצוערים, פטרבורג
* 1906–1916 - גדודי הצי, פטרוגרד
* 1916–1918 - בית הספר הימי, פטרוגרד
* 1918–1919 - קורסי פיקוד צי, פטרוגרד
* 1919–1922 - בית הספר לפיקוד צי, פטרוגרד
* 1922–1926 - האקדמיה הימית, פטרוגרד, לנינגרד
* 1926–2002 - בית הספר/האקדמיה הימי/ת על שם פרונזה, לנינגרד
* 2002 – הווה - מכון הצי הפטרבורגי, סנקט פטרבורג

## בוגרים נודעים
* 1766 – פיודור אושקוב
* 1780 – דמיטרי סניאבין
* 1797 – פביאן גוטליב פון בלינגסהאוזן
* 1818 – פאבל נחימוב
* 1818 – פרדיננד וראנגל
* 1894 – אלכסנדר קולצ'ק
* 1926 – ניקולאי קוזנצוב
* 1931 – סרגיי גורשקוב

## קישורים חיצוניים

## הערות שוליים

קטגוריה:הצי הסובייטי
קטגוריה:הצי הרוסי
קטגוריה:אקדמיות ימיות
קטגוריה:1701 ברוסיה
קטגוריה:סנקט פטרבורג: אוניברסיטאות ומכללות
קטגוריה:מעוטרי עיטור לנין
קטגוריה:מעוטרי עיטור אושקוב
מוסאפר

**חברת מוסאפר** (בערבית: **شركة مسافر**) היא רשת חנויות קמעונאיות לציוד נסיעות וכבודה בבעלות קטרית, שסניפה הראשי נמצא בקטר. לחברה 32 סניפים ברחבי העולם. חנות הדגל שלה נמצאת ברחוב 57 במנהטן, ניו יורק.

## אטימולוגיה
פירוש השם מוסאפר הוא מטייל בערבית, בטורקית, באורדו ובפרסית, והוא ממתג את היות החברה מספקת מוצרים עבור לקוחותיה שהם מטיילים.

## היסטוריה
חברת מוסאפר הוקמה בשנת 2011, אך משווקת גם את מוצריה בפלטפורמה מקוונת. החברה הוקמה על ידי זוכה פרס ארנסט , אשרף עבד א-רחים אבויסה.

החברה מתמקדת בענף התיירות וקיבלה את פרס הזהב של שוק הנסיעות הערבי  שנתיים ברציפות.

## קישורים חיצוניים
* 

## הערות שוליים

קטגוריה:חברות קטריות
1898 ברוסיה

ממוזער| נייר ערך ממשלתי בערך חמש רובל משנת 1898.
שנת **1898 ב[[רוסיה]]** היא השנה ה–177 להקמת האימפריה הרוסית והשנה ה-285 לשלטונה של שושלת רומנוב. 
## מנהיגים
* מונרך – ניקולאי השני 

## אירועים
* 19–20 בפברואר – גוסטף אסטלנדר, המייצג את הדוכסות הגדולה של פינלנד של האימפריה הרוסית, זוכה באליפות אירופה בהחלקה מהירה.
* 1 במרץ – הקמת מפלגת העבודה הסוציאל–דמוקרטית הרוסית
* 13–15 במרץ – הקונגרס הראשון של מפלגת העבודה הסוציאל–דמוקרטית הרוסית נערך בעיר מינסק
* 25 באפריל – חתימת הסכם נישי–רוזן בין האימפריה הרוסית לאימפריה היפנית בנוגע למחלוקות על מעמדה של קוריאה 
* 16 באוגוסט – נחנכה האנדרטה לזכר הקיסר אלכסנדר השלישי בטקס חגיגי במתחם הקרמלין בהשתתפות המיטרופוליט של מוסקבה ולדימיר, משמר כבוד של משמר פראובראז'נסקי וקיסר רוסיה ניקולאי השני.
* 25 באוגוסט – הקמת מפעל חומרי הרכבת וולגה העליונה.
### ללא תאריך
* הקמת מגזין האמנות המשפיע "עולם האמנות".
* נחנכה חשמלית בעיר סבסטופול שפעלה עד 1941.

## קישורים חיצוניים
     

רוסיה
קטגוריה:שנות ה-1890 ברוסיה
קטגוריה:שנים באימפריה הרוסית